ณิชชา โชคประจักษ์ชัด

ณิชชา โชคประจักษ์ชัด (เกิด 19 กรกฎาคม พ.ศ. 2534) ชื่อเล่น วาววา เป็นนักแสดงและนางแบบชาวไทย อดีตนักแสดงสังกัดสถานีวิทยุโทรทัศน์ไทยทีวีสีช่อง 3 ปัจจุบันเป็นนักแสดงอิสระ มีผลงานที่เป็นที่รู้จักจากละครเรื่อง The Sixth Sense สื่อรักสัมผัสหัวใจ และ บางระจัน

ประวัติ 
ณิชารีย์ โชคประจักษ์ชัด ชื่อเล่น วาววา เกิดเมื่อวันศุกร์ ที่ 19 กรกฎาคม พ.ศ. 2534 ที่ย่านเยาวราช เขตสัมพันธวงศ์ กรุงเทพมหานคร ชื่อ วาววา นั้นเป็นชื่อที่มาจากภาษาจีน ซึ่งภาษาจีน เรียกว่า หว่าหวา (娃娃) ที่แปลว่าตุ๊กตา แต่ตัววาววาเป็นจีนแคะจะออกเสียงไม่เหมือนกัน จึงกลายเป็น วาววา ภูมิลำเนาเป็นชาวกรุงเทพมหานครโดยกำเนิด เป็นบุตรของ นายพินิจ โชคประจักษ์ชัด เป็นชาวไทย และ นางสุปรียา วงษ์เคน เป็นชาวไทย ณิชารีย์เป็นพี่สาวคนโต มีพี่น้องทั้งหมด 4 คน เป็นน้องชาย 3 คน และน้องสาว 1 คน

การศึกษา 
ระดับชั้นอนุบาลที่โรงเรียนอนุบาลชุติมา ระดับประถมศึกษาจนถึงมัธยมศึกษาตอนปลายที่โรงเรียนสาธิตมหาวิทยาลัยรามคำแหง และ เคยศึกษา ที่ คณะรัฐศาสตร์ มหาวิทยาลัยรามคำแหง แต่ไม่จบการศึกษา เนื่องจากงานแสดง มีผลกระทบต่อผลการเรียนมาก เคยทำกิจกรรมนอกโรงเรียน เช่น ว่ายน้ำ ตีเทนนิส ยิมนาสติกลีลา บัลเลต์ เป็นต้น จนอายุ 13 ปี ได้เป็นนักกระโดดน้ำเยาวชนทีมชาติ"

วงการบันเทิง 
เริ่มเข้าสู่วงการบันเทิงจากการถ่ายแบบ โฆษณา และ มิวสิควีดีโอ ต่อมาเธอก็ได้รับการสนับสนุนจากโมเดลลิ่งให้เป็นนักแสดง จากนั้นทางโมเดลลิ่งให้มาแคสติ้งกับทางช่อง 3 ณิชารีย์มีผลงานละครเรื่องแรกจากค่ายเวฟทีวี ของปิยวดี มาลีนนท์ เป็นนักแสดงตัวประกอบในละครเรื่อง แววมยุรา จากนั้นเธอมีผลงานสร้างชื่อเสียงจากละครเรื่อง The Sixth Sense สื่อรักสัมผัสหัวใจ ในปี 2558 เธอรับบทเป็น แฟง ในละครเรื่อง บางระจัน คู่กับ พงศกร เมตตาริกานนท์ และปัจจุบันกลับมาพลิกบทบาทเป็นนางร้ายเต็มตัวในละครเรื่อง ร้อยเล่ห์มารยา กับบท นิ่ม ตติยา

ผลงาน

ละครโทรทัศน์

เพลง 
 เพลงประกอบละคร The Sixth Sense สื่อรักสัมผัสหัวใจ 
 เพลง ฉันรู้ว่ายังมีเธอ 
 เพลง ฝันนำทาง
 เพลง พลังที่ซ่อนอยู่
 เพลงประกอบละคร The Cupids บริษัทรักอุตลุด
 เพลง หัวใจครึ่งดวง ร้องร่วมกับ  จรินทร์พร จุนเกียรติ,คริส หอวัง,พิจักขณา วงศารัตนศิลป์,อารยา เอ ฮาร์เก็ต,ฑิฆัมพร ฤทธิ์ธาอภินันท์,ณัฏฐณิชา ดังวัธนาวณิชย์,กัญญ์ณรัณ วงศ์ขจรไกล

มิวสิกวิดีโอ

คอนเสิร์ต
 2560 LOVE IS IN THE AIR : CHANNEL3 CHARITY CONCERT

รางวัล

อ้างอิง

แหล่งข้อมูลอื่น 
 เฟซบุ๊กแฟนเพจ วาววา
 อินสตาแกรม วาววา

พุทธศาสนิกชนชาวไทย
ชาวไทยเชื้อสายแคะ
นักแสดงหญิงชาวไทยเชื้อสายจีน
บุคคลจากเขตสัมพันธวงศ์​
นักแสดงหญิงจากกรุงเทพมหานคร
นักแสดงละครโทรทัศน์หญิงชาวไทย
บุคคลจากโรงเรียนสาธิตมหาวิทยาลัยรามคำแหง
บุคคลจากคณะรัฐศาสตร์ มหาวิทยาลัยรามคำแหง
นักแสดงหญิงชาวไทยในศตวรรษที่ 21